АҞӘА, ԥхынгәы 7 - Sputnik. Имазеиу хәышықәсатәи аҳәаанырцәтә тәылауаҩшәҟәқәа рырҭалоит ԥхынгәы 13 инаркны асааҭ 10:00 - 12:00 рзы Урыстәылатәи Афедерациа Ацҳаражәҳәарҭа Гагратәи аконсултә пункт аҿы, абри атәы аанацҳауеит Ацҳаражәҳәарҭа Facebook аҿы.
Аконсултә пункт аус ауеит Гагра араионтә милициа аҟәша аҩбатәи аихагылаҿы.
Атәылауаҩшәҟә ҿыц аиуразы уаанӡа иркыз адокумент ма ахаҿра зыршаҳаҭуа даҽа документк рымазароуп. Ацҳаражәҳәарҭаҿы иазгәарҭоит ирԥсахуа атәылауаҩшәҟәы аҿҳәара цахьазар, убри аан урыстәылатәи аҩнуҵҟатәи атәылауаҩшәҟәы рымамзар, 4 810 мааҭ зыхшәаатәу Урыстәыла атәылауаҩра рымоу ирымаму агәаҭара.
12:00 инаркны 16:00 рҟынӡа Гагратәи аконсултә пункт аҟны жәашықәсатәи абиометриатә ҳәаанырцәтә тәылауаҩшәҟәқәа роуразы арзаҳалқәа рыдыркылалоит. Уи 5 920 мааҭ иаԥсахоит.
Гагратәи аконсултә пункт еиҿкаан Урыстәылеи Аԥсни рыдәныҟатәи аусқәа рминистрцәа 2009 шықәса жьҭаарамзазы Аҟәа Сергеи Лавров данааз амшқәа раан ҿырҳәала ирыбжьарҵаз аиқәшаҳаҭра инақәыршәаны. Ари апункт аадыртит 2010 шықәсазы, уи аахижьҭеи иара аус ауеит акурорттә сезон иалагӡаны, аӡынреи ааԥынреи иаркуп.